Document ID: /roh_data/filtered/fineweb-2-filterrobots_roh.jsonl.gz/67020

Ils giasts recloman pervi da disturbis massivs da canera, chaschunads tras aviuns militars che sgolan sur il Parc Naziunal Svizzer. En la regiun sun ils responsabels conscients dal disturbi e dal donn turistic.
Il militar agi però maun liber da decider cura ch’el vuli far ses exercizis, dentant emprovan els da coordinar en avegnir meglier ils termins, uschia ch’ils turists na vegnian betg pli disturbads uschè ferm sco quest onn. Ils responsabels da la regiun na pon però betg far bler auter che da sperar sin la bainvulientscha dal militar e l’encletga dals giasts. (as/sd/rtr)